Rikunarita-ORG/Wikinium huggingface dataset:
# อี นา-ย็อง

| อี นา-ย็อง |
| --- |
| Lee Na-Young at the *Romance Is a Bonus Book* site conference in 2019. |
| สารนิเทศภูมิหลัง |
| เกิด |  (1979-02-22) 22 กุมภาพันธ์ ค.ศ. 1979 Hapjeong-dong, Mapo District, โซล, เกาหลีใต้ |
| ตัวแทน | Eden 9 |
| การศึกษา | Shingu University (Majoring in Business) |
| คู่สมรส | วอน บิน (สมรส 2015) |
| บุตร | 1 |
| อาชีพ | นักแสดง |
| ปีที่แสดง | 1998–ปัจจุบัน |
|  |
| ชื่อเกาหลี |
| ฮันกึล | 이나영 |
| อาร์อาร์ | *I Nayeong* |
| เอ็มอาร์ | *I Nayŏng* |
|  |

**อี นา-ย็อง** (เกาหลี: 이나영, เกิด 22 กุมภาพันธ์ ค.ศ. 1979) เป็นนักแสดงหญิงชาวเกาหลีใต้ เธอเป็นที่รู้จักเป็นอย่างดีจากบทนำในละครโทรทัศน์ เช่น *ลมหายใจ แห่งความทรงจำ* (2002), *มิอาจห้ามใจรัก* (2004) และ *ลุ้นรักฉบับโบนัส* (2019) รวมถึงภาพยนตร์เรื่อง *รักสุดใจของนายซื่อตรง* (2004) และ Maundy Thursday (2006) นอกจากการแสดงแล้ว อียังเป็นที่รู้จักจากการแสดงโฆษณาต่าง ๆ มากมาย

## อาชีพ

อี นา-ย็อง เริ่มต้นอาชีพนางแบบในโฆษณาทางทีวีของ Jambangee Jeans ในปี ค.ศ. 1998 จากนั้นก็เริ่มแสดงละครในปีเดียวกัน ตามมาด้วยบทสมทบในละครโทรทัศน์เรื่อง *Did We Really Love?*, *KAIST* และ *Queen* ในปี ค.ศ. 1999 อีแสดงในภาพยนตร์ฮ่องกงแนวแอ็คชั่นไซไฟปี ค.ศ. 2001 เรื่อง *นักฆ่า ล่าทะลุมิติ* ซึ่งนำแสดงโดยหลี่ หมิง นอกจากนี้เธอยังแสดงในมิวสิกวิดีโอเพลง "Catherine's Wheel" ของวง Rialto วงดนตรีแนวบริตป็อปเมื่อปี ค.ศ. 2001 อีกด้วย

แต่อีเริ่มมีชื่อเสียงโด่งดังในปี ค.ศ. 2002 ด้วยละครที่ได้รับเสียงวิจารณ์ชื่นชมเรื่อง *ลมหายใจ แห่งความทรงจำ* เธอรับบทเป็นนักดนตรีแนวอินดีร็อกที่ตกหลุมรักนักต้มตุ๋นที่ป่วยระยะสุดท้ายอย่างไม่คาดคิด ซึ่งอีและเพื่อนนักแสดงต่างก็ได้รับคำชมถึงการแสดงที่สมจริงและมีมิติ ต่อมาเธอได้กลับมาร่วมงานกับ อิน จ็อง-รก ผู้เขียนบทละครเรื่อง ลมหายใจ แห่งความทรงจำ อีกครั้งในละครเรื่อง *มิอาจห้ามใจรัก* ซึ่งเป็นละครในปี ค.ศ. 2004 เกี่ยวกับเด็กสาวชาวเกาหลีที่เป็นลูกบุญธรรมของชาวต่างชาติได้เดินทางกลับมายังบ้านเกิดของเธอ แต่การตอบรับกลับไม่ค่อยดีนัก

ในช่วงเวลานี้ อีกลายเป็นหนึ่งในนางแบบโฆษณาที่มีค่าตัวสูงสุด โดยเป็นพรีเซ็นเตอร์ให้กับผลิตภัณฑ์ต่างๆ เช่น เครื่องสำอาง (โดยเฉพาะลาเนจและลังโคม) อุปกรณ์อิเล็กทรอนิกส์ เสื้อผ้า เครื่องดื่ม อาหาร โทรคมนาคม และบริษัทก่อสร้าง เธอได้รับการยกย่องว่ามีใบหน้าที่สวยที่สุดคนหนึ่งในเกาหลี ต่อมา อีได้กลายเป็นคนเกาหลีคนแรกที่ได้ปรากฏตัวบนหน้าปกนิตยสารแฟชั่น *W Korea* ฉบับเดือนพฤศจิกายน ค.ศ. 2009

## อ้างอิง
# การพาณิชย์อิเล็กทรอนิกส์

**การพาณิชย์อิเล็กทรอนิกส์** (อังกฤษ: *electronic commerce*) หรือ **อีคอมเมิร์ซ** (*e-commerce*) หรือ **พาณิชยกรรมออนไลน์** หมายถึง การทำธุรกรรมผ่านสื่ออิเล็กทรอนิกส์ในทุกช่องทางที่เป็นอิเล็กทรอนิกส์ ได้แก่ อินเทอร์เน็ตและระบบเครือข่ายคอมพิวเตอร์ การพาณิชย์อิเล็กทรอนิกส์สามารถกระทำผ่านโทรศัพท์เคลื่อนที่ การโอนเงินอิเล็กทรอนิกส์ การจัดการห่วงโซ่อุปทาน การโฆษณาในอินเทอร์เน็ต แม้กระทั่งซื้อขายออนไลน์ โดยมีวัตถุประสงค์เพื่อลดค่าใช้จ่ายและเพิ่มประสิทธิภาพขององค์กร โดยการลดบทบาทของความสำคัญขององค์ประกอบทางธุรกิจลง เช่น ทำเลที่ตั้ง อาคารประกอบการ โกดังเก็บสินค้า ห้องแสดงสินค้า รวมถึงพนักงานขาย พนักงานแนะนำสินค้า พนักงานต้อนรับลูกค้าเป็นต้น ดังนั้นจึงลดข้อจำกัดของระยะทางและเวลาในการทำธุรกรรมลงได้

ในพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 ให้ความหมายธุรกรรมทางอิเล็กทรอนิกส์ว่าเป็น ธุรกรรมที่กระทำขึ้นโดยใช้วิธีการทางอิเล็กทรอนิกส์ทั้งหมดหรือแต่บางส่วน

ตัวอย่างเช่น นายสมชายเปิดร้านขายสินค้าโอท็อปผ่านทางอินเทอร์เน็ต ทำให้ลูกค้าที่อยู่ต่างประเทศ สามารถเข้ามาดูตัวอย่างสินค้า และติดต่อซื้อขายกันได้ โดยผ่านทางสื่ออิเล็กทรอนิกส์

เทคโนโลยีสารสนเทศที่รุดหน้า ทั้งระบบโทรคมนาคม ระบบคอมพิวเตอร์ และอินเทอร์เน็ต ทำให้การสื่อสารกันเป็นไปได้โดยง่าย และสามารถเข้าถึงผู้ใช้บริการได้หลายระดับ อีกทั้งยังสามารถโต้ตอบกันได้ทันที ทำให้สามารถเสนอธุรกรรมที่หลากหลาย เช่น การชื้อขาย การบริการหลังการขาย การโอนเงินชำระค่าบริการสินค้า การขนส่ง เป็นต้น โดยมีกฎหมายธุรกรรมพาณิชย์อิเล็กทรอนิกส์ และกฎหมายลายมือชื่ออิเล็กทรอนิกส์ เข้ามาคุ้มครองเรื่องความปลอดภัย และยังมีกฎหมายการโอนเงินทางอิเล็กทรอนิกส์ที่เข้ามาให้ความคุ้มครองด้วยในเรื่องของการเงิน

อย่างไรก็ตาม มีการใช้คำใหม่เกิดขึ้นเรียกว่า การค้าทางดิจิทัล (Digital Trade) โดยหมายถึงการค้าสำคัญที่เกี่ยวกับ 1) สินค้าและบริการทางดิจิทัล ได้แก่ ซอฟต์แวร์ แอปพลิเคชั่น 2) สินค้าและบริการที่จับต้องได้และส่งถึง ผู้ซื้อผ่านช่องทางดิจิทัล 3) สิ่งอำนวยความสะดวกสำหรับการค้าสินค้าที่จับต้องได้ เช่น บริการธุรกรรมทางดิจิทัล ระบบติดตามสินค้า ระบบความปลอดภัยไซเบอร์ 4) เทคโนโลยีอื่น เช่น blockchain, AI, IoT, 3D printing

## อ้างอิง

* การพาณิซย์อิเล็กทอนิกส์ E-Commerce
* กฎหมายเทคโนโลยีสารสนเทศ
* การจดทะเบียนผู้ประกอบการพาณิชย์อิเล็กทรอนิกส์ เก็บถาวร 2013-05-10 ที่ เวย์แบ็กแมชชีน
# โฮลฟูดส์มาร์เก็ต

โฮลฟูดส์มาร์เก็ต| โลโก้ Kale Green ที่ใช้ตั้งแต่แอมะซอนเข้าซื้อกิจการเมื่อ ค.ศ. 2017 |
| สำนักงานใหญ่ในตัวเมืองออสติน |
| ประเภท | บริษัทสาขา |
| การซื้อขาย | แนสแด็ก: WFM |
| ISIN | US9668371068  |
| อุตสาหกรรม | * ร้านขายของชำ
* ร้านค้าอาหารสุขภาพ
 |
| ก่อตั้ง | 20 กันยายน 1980 (1980-09-20) |
| ผู้ก่อตั้ง | John Mackey  |
| สำนักงานใหญ่ | ออสติน รัฐเท็กซัส สหรัฐอเมริกา |
| จำนวนที่ตั้ง | 549 (2026) |
| พื้นที่ให้บริการ | * สหรัฐอเมริกา
* แคนาดา
* สหราชอาณาจักร
 |
| ผลิตภัณฑ์ | * อาหาร
* ยา
* ดอกไม้
* แอลกอฮอล์
* สินค้าทั่วไป
 |
| ตราสินค้า | 365 |
| รายได้ |  17 พันล้านดอลลาร์สหรัฐ (2021) |
| พนักงาน | 105,000 (2023) |
| บริษัทแม่ | แอมะซอน (2017–ปัจจุบัน) |
| บริษัทในเครือ | 365 by Whole Foods Market |
| เว็บไซต์ | wholefoodsmarket.com |
| **เชิงอรรถ / อ้างอิง** |

**โฮลฟูดส์มาร์เก็ต** (อังกฤษ: Whole Foods Market) หรือที่นิยมเรียกสั้น ๆ ว่า **โฮลฟูดส์** (อังกฤษ: Whole Foods) เป็นเครือข่ายซูเปอร์มาร์เก็ตข้ามชาติสัญชาติอเมริกัน มีสำนักงานใหญ่อยู่ที่เมืองออสติน รัฐเท็กซัส เป็นบริษัทในเครือของแอมะซอนโดยสมบูรณ์ และโดยทั่วไปจำหน่ายผลิตภัณฑ์อาหารทั้งหมด (whole food) ที่ปราศจากไขมันเติมไฮโดรเจนและสี กลิ่น และสารกันเสียสังเคราะห์ โดยได้รับการรับรองเป็นร้านขายของชำออร์แกนิกจากกระทรวงเกษตรสหรัฐในสหรัฐอเมริกา และมีชื่อเสียงในเรื่องสินค้าออร์แกนิกที่มีให้เลือกมากมาย

จอห์น แมกกีย์ ผู้ร่วมก่อตั้งคนสุดท้ายที่เหลืออยู่ของโฮลฟูดส์มาร์เก็ต ได้ขายบริษัทให้กับแอมะซอนในราคา 13.7 พันล้านดอลลาร์สหรัฐ เมื่อวันที่ 28 สิงหาคม ค.ศ. 2017 และข้อมูลเมื่อวันที่ 4 มีนาคม ค.ศ. 2019 โฮลฟูดส์มีร้านค้ามากกว่า 500 แห่งในอเมริกาเหนือและ 6 แห่งในสหราชอาณาจักร

## อ้างอิง
# เกาะชวา

ชวา| แผนที่แบบโต้ตอบของชวา |
| ภูมิศาสตร์ |
| ที่ตั้ง | เอเชียตะวันออกเฉียงใต้ |
| พิกัด | ﻿ / ﻿ |
| กลุ่มเกาะ | หมู่เกาะซุนดาใหญ่ |
| จุดสูงสุด | เซเมรู |
| การปกครอง |
|  **ประเทศอินโดนีเซีย** |
| ประชากรศาสตร์ |
| ประชากร | 124 ล้านคน |

**เกาะชวา** (อินโดนีเซีย: Pulau Jawa, ชวา: Pulo Jawa) เป็นชื่อเดิมของหมู่เกาะที่ตั้งอยู่ในแถบเอเชียตะวันออกเฉียงใต้ ปัจจุบันคือประเทศอินโดนีเซีย และเป็นที่ตั้งของเมืองหลวง จาการ์ตา เป็นเกาะที่มีประชากรมากที่สุดในโลก และมีประชากรมากกว่าทวีปออสเตรเลียและแอนตาร์กติกา (รายชื่อเกาะตามจำนวนประชากร) มีเนื้อที่ 132,000 ตารางกิโลเมตร ประชากร 127 ล้านคน และมีความหนาแน่นประชากร 864 คนต่อกม.² ซึ่งถ้าเกาะชวาเป็นประเทศแล้วจะมี ความหนาแน่นประชากรเป็นอันดับ 2 รองจากประเทศบังกลาเทศ ยกเว้นนครรัฐที่มีขนาดเล็ก
# เอ็นทีพี

**เอ็นทีพี** หรือ *เกณฑ์วิธีเทียบเวลาข่ายงาน* (อังกฤษ: *Network Time Protocol: NTP*) เป็นโพรโทคอลสำหรับการปรับค่าเวลาของนาฬิกาในระบบคอมพิวเตอร์ โดย NTP ใช้พอร์ต 123 ของโพรโทคอล UDP เป็นพื้นฐาน มันถูกออกแบบมาให้รักษาความแม่นยำจากปัจจัยต่างๆ ที่ทำให้เกิดความคลาดเคลื่อนของเวลา

NTPv4 สามารถรักษาความแม่นยำระดับ 10 มิลลิวินาที (1/100 วินาที) บนเครือข่ายอินเทอร์เน็ต หรือมากถึง 200 ไมโครวินาที (1/5000 วินาที) บนเครือข่ายภายในที่มีคุณสมบัติดีกว่า

NTP เป็นโพรโทคอลอินเทอร์เน็ตที่เก่าแก่ที่สุดตัวหนึ่งที่ยังใช้อยู่จนถึงปัจจุบัน

## แหล่งข้อมูลอื่น

* NTP Public Services Project
* Public pool of NTP Servers
* NTP Server Test
# นาฬิกาข้อมือ

นาฬิกาข้อมือ
**นาฬิกาข้อมือ** เป็นนาฬิกาแบบพกพาชนิดหนึ่ง ถือกำเนิดในโลก ในปี ค.ศ. 1806 เนื่องจากพระนาง โยเซฟิน พระมเหสีของพระเจ้านโปเลียนมีความคำนึงถึงนาฬิกา เมื่อพระเจ้านโปเลียนทราบ จึงมีพระบัญชาให้ช่างทำนาฬิกาประดิษฐ์สร้างนาฬิกาแบบผูกข้อมือ ซึ่งเป็นนาฬิกาแบบใหม่ เพื่อมอบให้เป็นของขวัญแก่พระมเหสี นับแต่นั้น นาฬิกาข้อมือจึงเป็นอุปกรณ์บอกเวลาที่ได้รับความนิยม ในบางแห่งกล่าวว่า นาฬิกาข้อมือเรือนแรก ของโลก เกิดจาก พระนางคาโรลีน มูราต์ ราชินีแห่งนครเนเปิลส์ ในขณะนั้น ว่ามีพระบัญชาพิเศษ ให้ช่างผลิตนาฬิกาเบรเกต์ ให้เป็นนาฬิกาที่ใช้คล้องข้อมือเป็นครั้งแรก (ค.ศ. 1810)
# จลนพลศาสตร์

ในฟิสิกส์และวิศวกรรม **จลนพลศาสตร์** (อังกฤษ: *kinetics*) เป็นสาขาหนึ่งของกลศาสตร์ดั้งเดิมที่ว่าด้วยความสัมพันธ์ระหว่างการเคลื่อนที่และเหตุของการเกิด โดยเฉพาะแรงและทอร์ก นับแต่กลางคริสต์ศตวรรษที่ 20 คำว่า *พลศาสตร์* (หรือ*กลศาสตร์วิเคราะห์*) ได้เข้ามาแทนที่*จลนพลศาสตร์*ในตำราฟิสิกส์เป็นส่วนใหญ่ ซึ่งในทางวิศวกรรมคำนี้ยังถูกใช้อยู่

ในฟิสิกส์พลาสมา จลนพลศาสตร์จะว่าด้วยการศึกษาภาวะต่อเนื่องในปริภูมิความเร็ว ซึ่งโดยทั่วไปอยู่ในเนื้อหาว่าด้วยการกระจายตัวของความเร็วอนุภาคในระบบที่ไม่เป็นไปตามแมกซ์เวลล์-โบลต์ซมันน์หรือกระบวนการที่รบกวนการกระจายความร้อน โดย "พลาสมาเชิงจลน์" เหล่านี้ไม่สามารถอธิบายอย่างเหมาะสมด้วยสมการของไหลได้

*จลนพลศาสตร์* ยังใช้เพื่ออ้างถึงจลนพลศาสตร์เคมี โดยเฉพาะอย่างยิ่งในฟิสิกส์เชิงเคมีและเคมีเชิงฟิสิกส์ ในการใช้ลักษณะนี้ มักมีคำขยายกำกับหรือสื่อความหมายโดยนัย ตัวอย่างเช่น "จลนพลศาสตร์กายภาพ" "จลนพลศาสตร์การเติบโตของผลึก" ฯลฯ

## เชิงอรรถและอ้างอิง
# ฮันส์ เบเทอ

| ฮันส์ อัลเบร็ชท์ เบเทอ |
| --- |
|  |
| เกิด | 2 กรกฎาคม ค.ศ. 1906 ชตราสบวร์ค จักรวรรดิเยอรมัน |
| เสียชีวิต | 6 มีนาคม ค.ศ. 2005 (98 ปี) รัฐนิวยอร์ก สหรัฐ |
| สัญชาติ | เยอรมันและอเมริกัน |
| ศิษย์เก่า | มหาวิทยาลัยแฟรงก์เฟิร์ต มหาวิทยาลัยมิวนิก |
| อาชีพ | นักฟิสิกส์นิวเคลียร์ อาจารย์มหาวิทยาลัย |
| ลายมือชื่อ |
|  |

**ฮันส์ อัลเบร็ชท์ เบเทอ** (เยอรมัน: *Hans Albrecht Bethe*) เป็นนักฟิสิกส์นิวเคลียร์สัญชาติเยอรมัน-อเมริกัน เขาเป็นบุคคลสำคัญของวงการฟิสิกส์ดาราศาสตร์ พลศาสตร์ไฟฟ้าควอนตัม และฟิสิกส์ของแข็ง เขาได้รับรางวัลโนเบลสาขาฟิสิกส์ใน ค.ศ. 1967 จากผลงานทฤษฎีการสังเคราะห์นิวเคลียสของดาวฤกษ์

เมื่อเบเทอจบการศึกษาระดับปริญญาเอกได้ไม่นาน เขาก็ได้รับทุนจากมูลนิธิร็อกเกอะเฟลเลอร์ใน ค.ศ. 1929 ทุนนี้สนับสนุนค่าใช้จ่ายเป็นจำนวน 150 ดอลลาร์ต่อเดือนสำหรับการใช้ชีวิตในต่างประเทศ เขาเลือกไปทำงานอยู่ที่ห้องปฏิบัติการคาเวนดิชแห่งมหาวิทยาลัยเคมบริดจ์ ต่อมาใน ค.ศ. 1932 เขาได้รับตำแหน่งเป็นผู้ช่วยศาสตราจารย์ที่มหาวิทยาลัยทือบิงเงินในเยอรมนี อย่างไรก็ตาม เมื่อนาซีเรืองอำนาจใน ค.ศ. 1933 เบเทอซึ่งมีเชื้อสายยิวได้ถูกไล่ออกจากงาน เขาย้ายออกจากเยอรมนีไปยังอังกฤษ โดยเป็นอาจารย์ที่มหาวิทยาลัยแมนเชสเตอร์ช่วงสั้น ๆ ก่อนที่จะย้ายไปยังสหรัฐอเมริกาใน ค.ศ. 1935 โดยเป็นอาจารย์ที่มหาวิทยาลัยคอร์เนล

ในช่วงสงครามโลกครั้งที่สอง เขาทำงานเป็นหัวหน้าแผนกทฤษฎีที่ห้องปฏิบัติการลอสแอลามอส อันเป็นห้องแลปลับซึ่งพัฒนาระเบิดนิวเคลียร์ลูกแรกขึ้น เขามีส่วนสำคัญในการคำนวณมวลวิกฤตของอาวุธนิวเคลียร์ ตลอดจนมีส่วนสำคัญในการทดลองทรินิตีและการทิ้งระเบิดนิวเคลียร์ที่ฮิโรชิมะและนางาซากิ ต่อมาภายหลังสงคราม เขาได้ร่วมกับอัลเบิร์ต ไอน์สไตน์ และนักวิทยาศาสตร์นิวเคลียร์คนอื่น ๆ แสดงจุดยืนต่อต้านการทดลองอาวุธนิวเคลียร์ตลอดจนต่อต้านการแข่งขันสั่งสมอาวุธนิวเคลียร์ในช่วงสงครามเย็น เขาเป็นผู้โน้มน้าวรัฐบาลสหรัฐลงนามในสนธิสัญญาระงับการทดสอบอาวุธนิวเคลียร์ ค.ศ. 1963 กับสหภาพโซเวียต และสนธิสัญญาต่อต้านขีปนาวุธทิ้งตัว ค.ศ. 1972

## อ้างอิง
# ลูกผสม

ล่อเป็นสัตว์ลูกผสมระหว่างลาเพศผู้กับม้าเพศเมีย ล่อมีขนาดเล็กกว่าม้า แต่แข็งแรงกว่าลา ทำให้มีประโยชน์ในฐานะสัตว์ใช้บรรทุกสินค้า
**ลูกผสม** เป็นลูกของสัตว์หรือพืชต่างพันธุ์ ชนิดหรือสกุลสองชนิด
เช่น สิงโต ผสมกับ เสือโคร่ง ออกมาเป็นไลเกอร์ หรือ ไทกอน
วาฬเพชฌฆาตแปลง ผสมกับ โลมาปากขวด ออกมาป็นWholphin
วาฬเบลูกา ผสมกับ วาฬนาร์วาล ออกมาเป็นนาร์ลูกา
ข้าวเจ้าหอมนิล ผสมกับ ข้าวหอมมะลิ ออกมาเป็นข้าวไรซ์เบอร์รี
ม้า ผสมกับ ลา ออกมาเป็นล่อ
ม้าลาย ผสมกับ ม้า ออกมาเป็นZorse
ม้าลาย ผสมกับ ลา ออกมาเป็นZonkey
หมาป่า ผสมกับ สุนัข ออกมาเป็นWolfdog
ปลาเรดเทลแคทฟิช ผสมกับ ปลาไทเกอร์โชวเวลโนส ออกมาเป็นเรดเทลไทเกอร์
ปลาเรดเทลแคทฟิช ผสมกับ ปลาสวาย ออกมาเป็นปลาสวายเรดเทล
เสือดาว ผสมกับ สิงโต ออกมาเป็นLeopon
เสือจากัวร์ ผสมกับ สิงโต ออกมาเป็นJaglion
เสือจากัวร์ ผสมกับ เสือดาว ออกมาเป็นJagopard
หมีกริซลี ผสมกับ หมีขาว ออกมาเป็นGrolar bear
เสือพูม่า ผสมกับ เสือดาว ออกมาเป็นPumapard
# สัตยยุค

วิหารถ้ำ Kedareshwar ที่ Harishchandragad ป้อมเนินในอำเภออาห์เหม็ดนคร แม้ว่าเดิมเคยมีเสา 4 ต้นล้อมรอบลึงค์ ปัจจุบันมีเพียงแค่เสาเดียวที่ยังคงตระหง่าน บางคนเชื่อว่าเสาเหล่านี้เป็นสัญลักษณ์ถึงยุคต่าง ๆ ได้แก่, *สัตยยุค*, *เตรตายุค*, *ทวาปรยุค* และ*กลียุค*
ในศาสนาฮินดู สัตยยุค (เทวนาครี: सत्य युग; หรือรู้จักกันในชื่อ  กฤตยุค) เป็นยุคแรกและยุคที่ดีที่สุดในบรรดา 4 ยุคในวัฏจักรยุค โดยเกิดขึ้นหลังกลียุคของวัฏจักรก่อนหน้า และก่อนหน้าเตรตยุค *สัตยยุค*กินระยะเวลาถึง 1,728,000 ปี (4,800 ปีเทพเจ้า)

*สัตยยุค*เป็นที่รู้จักในฐานะยุคแห่งความจริงที่มนุษยชาติอยู่ภายใต้การปกครองของบรรดาเทพเจ้า และการแสดงออกหรือการทำงานทุกอย่างล้วนใกล้เคียงกับอุดมคติอันบริสุทธิ์ที่สุด และมนุษยชาติจะยอมให้ความดีที่มีอยู่เหนือสุด บางครั้งเรียกเป็น "ยุคทอง" *ธรรม* (มีรูปร่างเป็นวัว) เป็นสัญลักษณ์ของศีลธรรมและยืนด้วยสี่ขาในสมัยนั้น ขาของ*ธรรม*จะลดลงตามยุคที่ผ่านไปละหนึ่งขา ตามภาควตปุราณะ ขาทั้ง 4 ของธรรมได้แก่ Tapas (แปลตรงตัว 'ความประหยัด'), Śauca (แปลตรงตัว 'ความสะอาด', หรือ ทาน แปลตรงตัว 'การบริจาค'), Dayā แปลตรงตัว 'ความเมตตา' และ สัตย (แปลตรงตัว 'ความจริง')

## รากศัพท์

*ยุค* (สันสกฤต: युग) ในเนื้อหานี้คือ "ยุคของโลก" โดยรูปสะกดเก่าของคำนี้คือ *yug* ซึ่งมีรูปอื่น เช่น *yugam*, *yugānāṃ* และ *yuge* ที่มาจากคำว่า *yuj* (สันสกฤต: युज्, แปลตรงตัว 'การเข้าร่วมหรือประสาน') เชื่อว่ามาจากคำว่า *\*yeug-* (อินโด-ยูโรเปียนดั้งเดิม: แปลตรงตัว 'เข้าร่วมหรือรวมกัน')

ชื่อ *กฤตยุค* ปรากฏใน *มหาภารตะ*, *มนูสมฤติ*, *สุริยสิทธานตะ*, *วิษณุสมฤติ* และปุราณะหลายแห่ง

## ระยะเวลาและโครงสร้าง

ตำราฮินดูกล่าวถึง 4 *ยุค* ในวัฏจักรยุคที่เริ่มต้นในยุคแรกของ *กฤต (สัตย) ยุค* แต่ละ *ยุค* มีความยาวลดลงหนึ่งในสี่ (25%) ทำให้แบ่งสัดส่วนได้เป็น 4:3:2:1 แต่ละ*ยุค*มีสมัยหลัก (หรือรู้จักกันในชื่อ  *yuga* proper) ที่อยู่ระหว่าง*ยุคสนธยา* (รุ่งอรุณ) กับ *yuga-sandhyāṃśa* (พลบค่ำ) แต่ละช่วงสนธยา (รุ่งอรุณ/พลบค่ำ) กินเวลาของสมัยหลักไปหนึ่งส่วนสิบ (10%) ความยาวของยุคระบุเป็นปีของเทพเจ้า แต่ละยุคนานถึง 360 ปีสุริยะ (มนุษย์)

*กฤตยุค* ยุคแรกในวัฏจักร มีระยะเวลาถึง 1,728,000 ปี (4,800 ปีเทพเจ้า) โดยช่วงหลักกินระยะเวลาถึง 1,440,000 ปี (4,000 ปีเทพเจ้า) และช่วงพลบค่ำสองอันแต่ละครั้งกินระยะเวลา 144,000 ปี (400 ปีเทพเจ้า) วัฏจักรปัจจุบันของ*กฤตยุค*อิงตามปีใน*กลียุค*ยุคที่ 4 ที่เป็นยุคปัจจุบัน ซึ่งเริ่มต้นเมื่อ 3102 ปีก่อน ค.ศ.:

*กฤต (สัตย) ยุค*| ช่วง | เริ่มต้น (– สิ้นสุด) | ความยาว |
| --- | --- | --- |
| *กฤตยุคสนธยา* (รุุ่งอรุณ) | 3,891,102 ปีก่อน ค.ศ. | 144,000 (400) |
| *กฤตยุค* (แท้) | 3,747,102 ปีก่อน ค.ศ. | 1,440,000 (4,000) |
| *Krita-yuga-sandhyamsa* (พลบค่ำ) | 2,307,102–2,163,102 ปีก่อน ค.ศ. | 144,000 (400) |
| ปี: 1,728,000 สุริยะ (4,800 เทพเจ้า) |
| ปัจจุบัน: *กลียุคสนธยา* (เช้า) |  |

## คุณลักษณะ

สัตยยุคเป็นยุคแห่งสัจธรรมอันมั่นคง มีพระพรหมองค์เดียวเป็นใหญ่ ไม่มีเทพองค์อื่น ๆ ไม่มีมาร ใครปรารถนาสิ่งใดก็สำเร็จตามปรารถนา ไม่มีการค้าขาย แลกเปลี่ยน ไม่มีโลภ โกรธ หลง ทุจริต คดโกง และไม่มีความเศร้าเสียใจใด ๆ บุคคลที่เกิดในยุคนี้จะเป็น "สัตตบุรุษ" ทั้งหมด ไม่มีบุคคลที่เป็น "อันธพาล"
เป็นสังคมที่น่าอยู่ มีแต่บัณฑิต ไม่ทำบาป ไม่เบียดเบียนกัน มีคุณธรรมสูง ทำให้อยู่ร่วมกันด้วยความผาสุก

## หมายเหตุ

## อ้างอิง
# เซลีนี

รูปหล่อโรมันของเทพีแห่งดวงจันทร์ลูน่า (Luna) หรือไดอาน่า ลูซิเฟอร่า (Diana Lucifera) ซึ่งมีความหมายว่า "ไดอาน่าผู้นำมาซึ่งแสงสว่าง" ผู้เทียบเท่าไททันเซลีนีของกรีก (พิพิธภัณฑ์วาติกัน)
ตามตำนานเทพปกรณัมกรีก **ไททันเซลีนี** (อังกฤษ: *Selene* ภาษากรีก: Σελήνη แปลว่า "ดวงจันทร์") เป็นเทพีแห่งดวงจันทร์ดั้งเดิมและเป็นพระธิดาของไททันไฮเพอร์เรียน (Hyperion) และไททันธีอา (Theia) แต่ในตำนานเทพปกรณัมโรมัน เทพีแห่งดวงจันทร์คือเทพีลูน่า (Luna)

เหมือนเช่นเทพและเทพีแห่งดวงจันทร์องค์อื่น ๆ ไททันเซลีนีมีบทบาทอย่างมากในวิหารของนาง อย่างไรก็ตาม ไททันเซลีนีกลับถูกแทนที่โดยเทพีอาร์เทมิส (Artemis) ส่วนเทพีลูน่าก็ถูกแทนที่โดยเทพีไดอาน่า (Diana)

## อ้างอิง
# พืชพรรณ

แผนที่เหล่านี้แสดงมาตราส่วนหรือดัชนีความเขียวขจีโดยพิจารณาจากหลายปัจจัย ได้แก่ จำนวนและชนิดของพืช ความหนาแน่นของใบ และสุขภาพของพืช บริเวณที่มีใบไม้หนาแน่นและพืชเจริญเติบโตอย่างรวดเร็ว ดัชนีจะสูง แสดงด้วยสีเขียวเข้ม บริเวณที่มีพืชพรรณเบาบางและดัชนีพืชพรรณต่ำแสดงด้วยสีน้ำตาลอ่อน อ้างอิงจากการวัดจากเครื่องวัดสเปกตรัมภาพความละเอียดปานกลาง (MODIS) บนดาวเทียม Terra ของ NASA บริเวณที่ไม่มีข้อมูลแสดงด้วยสีเทา
**พืชพรรณ** (อังกฤษ: *Vegetation*) คือ กลุ่มของพืชและการคลุมดิน ที่พืชเหล่านั้นสร้างขึ้น คำนี้เป็นคำทั่วไปที่ไมได้้จำกัดถึงอนุกรมวิธาน รูปแบบชีวิต โครงสร้าง ขอบเขตเชิงพื้นที่ หรือลักษณะทางพฤกษศาสตร์ หรือภูมิศาสตร์ที่เฉพาะเจาะจงใด ๆ คำนี้มีความหมายกว้างกว่าคำว่า*พฤกษชาติ (flora)* ซึ่งหมายถึงมุ่งเน้นไปที่องค์ประกอบของชนิดพันธุ์(species composition) คำที่มีความหมายใกล้เคียงที่สุดคือ *ชุมชนพืช (plant community)* แต่ "พืชพรรณ" สามารถและมักจะหมายถึงขนาดเชิงพื้นที่ที่กว้างกว่านั้น รวมไปถึงสเกลระดับโลก ไม่ว่าจะเป็น ป่าเรดวูดดึกดำบรรพ์ ป่าชายเลน ชายฝั่ง พรุ เปลือกดินทะเลทราย กลุ่มวัชพืชริมถนน ทุ่งข้าวสาลี สวนเพาะปลูก และสนามหญ้า ทั้งหมดนี้รวมอยู่ในคำว่า "พืชพรรณ"

ประเภทพืชพรรณ (Vegetation type) ถูกกำหนดโดยลักษณะเด่นของพันธุ์พืช หรือลักษณะทั่วไปของกลุ่มพืช เช่น ช่วงระดับความสูงหรือความเหมือนกันของสภาพแวดล้อม การใช้คำว่า "พืชพรรณ" ในปัจจุบันคล้ายคลึงกับคำว่า *"การปกคลุมของพื้นดิน*" (earth cover) ของนักนิเวศวิทยา Frederic Clements ซึ่งเป็นคำที่สำนักงานจัดการที่ดินยังคงใช้อยู่

## ดูเพิ่มเติม

* ชุมชีวิน (Biocoenosis)
* ชีวนิเวศ (Biome)
* ภูมิภาคนิเวศ (Ecoregion)
* ระบบนิเวศ (Ecosystem)

## อ้างอิง

## แหล่งข้อมูลอื่น

### การจำแนกประเภท

* Terrestrial Vegetation of the United States Volume I – The National Vegetation Classification System: Development, Status, and Applications[usurped] (PDF)
* Federal Geographic Data Committee Vegetation Subcommittee
* Vegetation Classification Standard [FGDC-STD-005, June 1997] (PDF)
* Classifying Vegetation Condition: Vegetation Assets States and Transitions (VAST)

### ที่เกี่ยวกับแผนที่

* แผนที่พืชพรรณโลกแบบอินเทอร์แอ็กทีฟ โดย Howstuffworks
* โครงการทำแผนที่พืชพรรณของ USGS - NPS
* รายการตรวจสอบแผนที่แสดงการกระจายตัวของพืชพรรณและพันธุ์ไม้แบบออนไลน์
* ศูนย์ประมวลผลและจัดเก็บภาพพืชพรรณที่ VITO
* หน้าเว็บโครงการ Spot-VEGETATION

### แผนภูมิภูมิอากาศ

* คำอธิบายแผนภาพสภาพภูมิอากาศ Archived
* ClimateDiagrams.com ให้บริการแผนภูมิสภาพอากาศจากสถานีตรวจวัดอากาศมากกว่า 3,000 แห่ง และสำหรับช่วงเวลาสภาพอากาศต่างๆ จากทั่วโลก ผู้ใช้ยังสามารถสร้างแผนภูมิของตนเองโดยใช้ข้อมูลของตนเองได้อีกด้วย
* แผนภูมิสภาพภูมิอากาศโลกของ WBCS Archived
# ปฏิทินเกรกอรี

**ปฏิทินเกรกอรี** (อังกฤษ: *Gregorian Calendar*; ละติน: *Calendarium Gregorianum*) เป็นปฏิทินที่ดัดแปลงมาจากปฏิทินจูเลียส ใช้กันแพร่หลายในประเทศตะวันตก ประกาศใช้ครั้งแรกโดยสมเด็จพระสันตะปาปาเกรกอรีที่ 13 เมื่อ 24 กุมภาพันธ์ ค.ศ. 1582

เหตุที่มีการคิดค้นปฏิทินเกรกอรีขึ้นใช้แทน เนื่องจากปีในปฏิทินจูเลียส ซึ่งยาวนาน 365.25 วันนั้น มีนานกว่าปีฤดูกาลจริง (365.2425 วัน) อยู่เล็กน้อย ทำให้วันวสันตวิษุวัตของแต่ละปี ขยับเร็วขึ้นทีละน้อย เพื่อที่จะให้วันอีสเตอร์ตรงกับวันที่ 21 มีนาคม (วันวสันตวิษุวัต) จึงจำเป็นต้องปฏิรูปปฏิทิน

เนื่องจากสมเด็จพระสันตะปาปาทรงปรับปรุงปฏิทินโดยมีผลย้อนหลัง กำหนดให้ถัดจากวันที่ 4 ตุลาคม พ.ศ. 2125 วันรุ่งขึ้นเป็นวันที่ 15 ตุลาคม ค.ศ. 1582 ในครั้งแรกของการปรับวัน จำนวนวันจึงถูกร่นขาดหายไป 10 วัน กล่าวคือ

* จูเลียส 5 ตุลาคม ค.ศ. 1582 = เกรกอรี 15 ตุลาคม ค.ศ. 1582
* จูเลียส 29 กุมภาพันธ์ ค.ศ. 1600 = เกรกอรี 10 มีนาคม ค.ศ. 1600

ต่อมา ร่นวันอีก ศตวรรษละ 1 วัน ทั้งสิ้น 3 ครั้ง กล่าวคือ

* จูเลียส 29 กุมภาพันธ์ ค.ศ. 1700 = เกรกอรี 11 มีนาคม ค.ศ. 1700
* จูเลียส 29 กุมภาพันธ์ ค.ศ. 1800 = เกรกอรี 12 มีนาคม ค.ศ. 1800
* จูเลียส 29 กุมภาพันธ์ ค.ศ. 1900 = เกรกอรี 13 มีนาคม ค.ศ. 1900

หลังจากนั้นไม่มีการร่นวันอีก กล่าวคือ

* จูเลียส 29 กุมภาพันธ์ ค.ศ. 2000 = เกรกอรี 13 มีนาคม ค.ศ. 2000

ดังนั้นจำนวนวันที่แตกต่างกันระหว่างปฏิทินจูเลียสและเกรกอรีในเวลาปัจจุบันจึงเท่ากัน 13 วัน ดังนี้

| ช่วงเวลา ตาม ปฏิทินเกรกอรี | ช่วงเวลา ตาม ปฏิทินจูเลียส | จำนวนวันที่ต่างกัน ในแต่ละช่วงการปฏิรูป |
| --- | --- | --- |
| 15 ตุลาคม ค.ศ. 1582 - 28 กุมภาพันธ์ ค.ศ. 1700 | 5 ตุลาคม ค.ศ. 1582 - 18 กุมภาพันธ์ ค.ศ. 1700 | 10 วัน |
| 1 มีนาคม ค.ศ. 1700 - 28 กุมภาพันธ์ ค.ศ. 1800 | 19 กุมภาพันธ์ ค.ศ. 1700 - 17 กุมภาพันธ์ ค.ศ. 1800 | 11 วัน |
| 1 มีนาคม ค.ศ. 1800 - 28 กุมภาพันธ์ ค.ศ. 1900 | 18 กุมภาพันธ์ ค.ศ. 1800 - 16 กุมภาพันธ์ ค.ศ. 1900 | 12 วัน |
| 1 มีนาคม ค.ศ. 1900 - 28 กุมภาพันธ์ ค.ศ. 2100 | 17 กุมภาพันธ์ ค.ศ. 1900 - 15 กุมภาพันธ์ ค.ศ. 2100 | 13 วัน |

อย่างไรก็ตาม ในความเป็นจริงเมื่อคำนวณอย่างละเอียดตามหลักวิทยาศาสตร์ 1ปี เฉลี่ยเท่ากับ 365 วัน 5 ชั่วโมง 48 นาที 46 วินาที (ประมาณ 365.242199074วัน) แต่ปฏิทินเกรกอรีกำหนดให้หนึ่งปีมี 365.2425 วัน ปฏิทินนี้จึงคลาดเคลื่อนไปโดยช้าลงปีละประมาณ 26 วินาที

เริ่มแรกประเทศคาทอลิกเท่านั้นที่ยอมรับการเปลี่ยนแปลง เช่น อังกฤษเริ่มใช้ในปี 1752 และกรีก เริ่มใช้เมื่อ 1923

## อ้างอิง
# สังคมเกษตรกรรม

**สังคมเกษตรกรรม** หรือ **สังคมการเกษตร** (อังกฤษ: *agricultural society* หรือ *agrarian society*) คือชุมชนใด ๆ ที่มีเศรษฐกิจตั้งอยู่บนพื้นฐานของการผลิตและดูแลรักษาพืชไร่และที่ดินเกษตรกรรม อีกวิธีหนึ่งในการนิยามสังคมเกษตรกรรมคือการดูว่าผลผลิตทั้งหมดของประเทศนั้นอยู่ในเกษตรกรรมเป็นจำนวนเท่าใด ในสังคมเกษตรกรรม การเพาะปลูกที่ดินเป็นแหล่งความมั่งคั่งหลัก สังคมดังกล่าวอาจยอมรับทางดำรงชีพและนืสัยการทำงานอื่นแต่จะเน้นย้ำความสำคัญของการเกษตรและการทำฟาร์ม สังคมเกษตรกรรมมีอยู่ในส่วนต่าง ๆ ของโลกย้อนหลังไปถึง 10,000 ปีที่แล้วและยังคงมีอยู่ในปัจจุบัน สังคมเหล่านี้เป็นรูปแบบการจัดระเบียบทางเศรษฐกิจสังคมที่พบได้บ่อยที่สุดตลอดช่วงเวลาส่วนใหญ่ในประวัติศาสตร์ที่ถูกบันทึกไว้ของมนุษย์

แม่แบบ:ประเภทของสังคม
# รัฐเซาท์ออสเตรเลีย

| รัฐเซาท์ออสเตรเลีย
State of South Australia |
| --- |
| รัฐ |
| ธงตรา |
| สมญา: Festival State |
|  |
| ประเทศ |  ออสเตรเลีย |
| เมืองหลวง | Adelaide |
| Governor | Kevin Scarce |
| การปกครอง |
|  • Premier | Mike Rann (ALP) |
|  • สมาชิกสภาผู้แทนราษฎร | 11 |
|  • สมาชิกวุฒิสภา | 12 |
| พื้นที่ |
|  • ทั้งหมด | 1,043,514 ตร.กม. (402,903 ตร.ไมล์) |
|  • พื้นดิน | 983,482 ตร.กม. (379,725 ตร.ไมล์) |
|  • พื้นน้ำ | 60,032 ตร.กม. (23,178 ตร.ไมล์)  5.75% |
|  • อันดับ | 4th |
| ความสูงจุดสูงสุด (Mt. Woodroffe) | 1,435 เมตร (4,708 ฟุต) |
| ประชากร (September 2008) |
|  • ทั้งหมด | 1,598,000 คน |
|  • อันดับ | 5th |
|  • ความหนาแน่น | 1.61 คน/ตร.กม. (4.2 คน/ตร.ไมล์) |
|   • อันดับความหนาแน่น | 6th |
| ผลิตภัณฑ์มวลรวม (2006-07) |
|  • ผลิตภัณฑ์ | $65,676 ล้าน (อันดับที่ 5th) |
|  • ต่อหัว | $41,820 (อันดับที่ 7th) |
| สัญลักษณ์ |
|  • Fauna | Hairy-Nosed Wombat *Lasiorhinus latifrons*) |
|  • Bird | Piping Shrike |
|  • Floral | Sturt's Desert Pea (*Swainsona Formosa*) |
|  • Aquatic | Leafy Seadragon (*Phycodurus eques*) |
|  • Gem | Opal |
| เขตเวลา | UTC+9:30 (+10:30 DST) |
| รหัสไปรษณีย์ | SA |
| รหัส ISO 3166 | AU-SA |
| เว็บไซต์ | www.sa.gov.au |

**รัฐเซาท์ออสเตรเลีย** (อังกฤษ: *South Australia*) เป็นรัฐของประเทศออสเตรเลีย ตั้งอยู่ทางตอนใต้ของประเทศ ครอบคลุมพื้นที่แห้งแล้งโดยส่วนใหญ่ของทวีป มีพื้นที่ 983,482 ตร.กม. (379,725 ตร.ไมล์) ถือว่าเป็นพื้นที่ใหญ่ที่สุดเป็นอันดับ 4 ใน 6 รัฐและ 2 ดินแดน ของประเทศ

รัฐมีพื้นที่ติดกับรัฐเวสเทิร์นออสเตรเลียและนอร์เทิร์นเทร์ริทอรี ส่วนด้านตะวันออกเฉียงเหนือติดกับ รัฐควีนส์แลนด์ ด้านตะวันออกติดกับรัฐนิวเซาท์เวลส์และรัฐวิกตอเรีย และทางทิศใต้ติดกับอ่าวเกรตออสเตรเลียไบท์และมหาสมุทรใต้ กับประชากรราว 1.6 ล้านคน ซึ่งมีจำนวนน้อยกว่า 10% ของประชากรในออสเตรเลีย เป็นรัฐหรือดินแดนที่มีประชากรอันดับ 5 ของออสเตรเลีย ประชากรส่วนใหญ่อยู่ที่เมืองแอดิเลด เมืองหลวงของรัฐ ที่ยังคงเป็นพื้นที่อุดมสมบูรณ์ ทั้งชายฝั่งตะวันออกเฉียงใต้และแม่น้ำเมอร์เรย์

## อ้างอิง
# เส้นเวลาของยุคก่อนประวัติศาสตร์

**เส้นเวลาของยุคก่อนประวัติศาสตร์ของมนุษย์** คือ เส้นเวลาที่แสดงถึงยุคก่อนประวัติศาสตร์ของมนุษย์จนถึงยุคประวัติศาสตร์ซึ่งเส้นเวลานี้ต่อจากเส้นเวลาของประวัติศาสตร์ธรรมชาติ

## ยุคก่อนประวัติศาสตร์

เริ่มตั้งแต่ 2 ล้านปี จนถึง 5,710 ปีก่อน

* 2 ล้านปี - มนุษย์ยุคแรกได้ถือกำเนิดขึ้น
* 1.7 ล้านปี - มนุษย์สามารถประดิษฐ์อุปกรณ์เครื่องมือเครื่องใช้ที่ทำจากหินหยาบๆได้
* 800,000 ปี - ชั้นบรรยากาศเริ่มมีคาร์บอนไดออกไซด์มาก
* 790,000 ปี - มนุษย์สามารถจุดไฟเองได้
* 170,000 ปี - มนุษย์สามารถประดิษฐ์เสื้อผ้าได้
* 88,800 ปี - มนุษย์เริ่มอพยพเข้าสู่ตะวันออกกลาง
* 70,000 ปี - มนุษย์เริ่มอพยพเข้าสู่เอเชีย
* 51,500 ปี - มนุษย์เริ่มอพยพเข้าสู่ออสเตรเลีย
* 41,800 ปี - มนุษย์เริ่มอพยพเข้าสู่ยุโรป
* 40,000 ปี - มนุษย์เริ่มวาดภาพบนฝาผนังถ้ำ
* 24,600 ปี - มนุษย์เริ่มอพยพเข้าสู่อเมริกาเหนือ
* 19,800 ปี - เกิดทะเลสาบขนาดใหญ่ในอเมริกาเหนือ
* 17,400 ปี - มนุษย์เริ่มอพยพเข้าสู่อเมริกากลาง
* 16,000 ปี - มนุษย์เริ่มอพยพเข้าสู่อเมริกาใต้
* 10,000 ปี - เริ่มมีการใช้ทองแดงในการประดิษฐ์เครื่องมือเครื่องใช้